Na osnovu člana 98 stav 1 Zakona o visokom obrazovanju (Službeni list Crne Gore, br. 44/14, 52/14, 47/15, 40/16, 42/17, 71/17, 55/18, 3/19, 17/19, 47/19, 72/19, 74/20 i 104/21), člana 136 stav 2 Statuta Univerziteta Crne Gore (Bilten UCG, br. 337/15 - posebno izdanje i br. 447/18) i člana 7 Pravila doktorskih studija (Bilten UCG, br. 513, 2020. god.), a u vezi sa odlukama Upravnog odbora Univerziteta Crne Gore br. 02–4369/19, od 18. 10. 2023. godine, i br. 02–4369/20, od 26. 10. 2023. godine Centar za doktorske studije Univerziteta Crne Gore raspisuje

**KONKURS**

**ZA UPIS NA DOKTORSKE STUDIJE**

**UNIVERZITETA CRNE GORE**

**za studijsku 2023/2024. godinu**

**(prvi upisni rok)**

**1. Broj kandidata i visina školarine:**

Broj studenata za upis na doktorske studije, za studijsku 2023/2024. godinu, utvrđen je Odlukom Upravnog odbora Univerziteta Crne Gore broj 02–4369/19 od 18. 10. 2023. godine, na sljedećim organizacionim jedinicama i studijskim programima Univerziteta Crne Gore:

|  |  |
| --- | --- |
| **ORGANIZACIONA JEDINICA UCG****NAZIV STUDIJSKOG PROGRAMA** | **BROJ STUDENATA ZA UPIS****NA DOKTORSKE STUDIJE** |
| **1. BIOTEHNIČKI FAKULTET** | **5** |
| Biotehnika  | 5 |
| **2. ELEKTROTEHNIČKI FAKULTET** | **15** |
| Elektrotehnika | 15 |
| **3. EKONOMSKI FAKULTET** | **5** |
| Ekonomija | 5 |
| **4. FAKULTET ZA SPORT I FIZIČKO VASPITANJE** | **10** |
| Fizička kultura | 10 |
| **5. FAKULTET ZA TURIZAM I HOTELIJERSTVO** | **3** |
| Turizam | 3 |
| **6. FILOLOŠKI FAKULTET** | **10** |
| Jezik i književnost | 10 |
| **7. FAKULTET POLITIČKIH NAUKA** | **3** |
| Političke nauke  | 3 |
| **8. MEDICINSKI FAKULTET** | **20** |
| Medicina | 10 |
| Stomatologija  | 5 |
| Farmacija | 5 |
| **9. FILOZOFSKI FAKULTET** | **8** |
| Filozofija | 3 |
| Istorija | 3 |
| Sociologija | 2 |
| **10. PRAVNI FAKULTET**  | **4** |
| Građansko-pravni smjer | 2 |
| Krivičn-pravni smjer | 2 |
| **11. GRAĐEVINSKI FAKULTET** | **10** |
| Građevinarstvo | 10 |
| **12. MAŠINSKI FAKULTET** | **5** |
| Mašinstvo | 5 |
| **13. METALURŠKO-TEHNOLOŠKI FAKULTET** | **2** |
| Metalurgija i materijali  | 1 |
| Hemijska tehnologija | 1 |
| **14. POMORSKI FAKULTET** | **10** |
| Pomorske nauke  | 5 |
| Menadžement u pomorstvu i logistika  | 5 |
| **15. PRIRODNO-MATEMATIČKI FAKULTET** | **8** |
| Biologija | 3 |
| Matematika | 3 |
| Računarske nauke | 2 |
| **16. CENTAR ZA INTERDISCIPLINARNE I MULTIDISCIPLINARNE STUDIJE** | **15** |
| Održivi razvoj | 15 |

Visina školarine na doktorskim studijama, za studente upisane studijske 2023/2024. godine utvrđena je Odlukom Upravnog odbora, broj 02–4369/20, od 26. 10. 2023. godine, i iznosi 750 eura po semestru za sve studijske programe.

**2. Uslovi upisa:**

Pravo prijave na konkurs za upis na doktorske studije imaju kandidati koji su stekli diplomu akademskog naziva magistra/mastera iz odgovarajuće oblasti nauka/umjetnosti, odnosno akademsku diplomu regulisanih profesija, nakon stečenih najmanje 300 ECTS kredita.

Doktorske studije traju tri studijske godine (šest semestara), odnosno obim studijskog programa ovih studija iznosi 180 ECTS kredita.

Kandidat za upis dužan je podnijeti prijavu i dokaze o ispunjavanju uslova.

Za upis na doktorske studije neophodno je znanje jednog svjetskog jezika na nivou B2, u skladu sa Zajedničkim evropskim referentnim okvirom za jezike.

Stranac se može upisati na studijski program doktorskih studija pod istim uslovima kao i crnogorski državljanin, uz prethodno priznavanje inostrane obrazovne isprave ranije završenog ciklusa/stepena/nivoa studija, koja je uslov za upis.

Upis se vrši na konkurentskoj osnovi u skladu sa prosječnom ocjenom na prethodnom nivou studija, nakon sprovedenog postupka rangiranja. Kandidati sa istom prosječnom ocjenom imaju pravo upisa pod jednakim uslovima. Kandidat koji je ostvario pravo na upis, a u predviđenom roku nije izvršio upis, gubi to pravo, a umjesto njega pravo na upis stiče sljedeći kvalifikovani kandidat na rang listi.

**3. Dokazi:**

Kandidat podnosi:

* ovjerenu kopiju diplome o stečenom akademskom nazivu magistra iz odgovarajuće oblasti nauka/umjetnosti, odnosno akademsku diplomu regulisanih profesija, nakon stečenih najmanje 300 ECTS kredita,
* uvjerenje o položenim ispitima na magistarskom/master studijskom programu,
* izvod iz matične knjige rođenih i
* dokaz o aktivnom znanju jednog svjetskog jezika.

**4. Rokovi za upis:**

Prijava sa odgovarajućim dokazima se podnosi organizacionim jedinicama Univerziteta Crne Gore 31. 10. 2023. i 01. 11. 2023. godine (do 14h). Za studijski program Održivi razvoj prijave se podnose u prostorijama Rektorata Univerziteta Crne Gore. Na ovaj studijski program mogu konkurisati kandidati čiji su prethodni nivoi studija iz oblasti prirodnih, tehničkih i medicinskih nauka.

Postupak rangiranja sprovodi Komisija za doktorske studije na organizacionoj jedinici Univerziteta.

Upis kandidata obaviće se do 03. 11. 2023. godine. Početak nastave je 6. 11. 2023. godine.

**5. Informacije:**

1. Biotehnički fakultet: 020 268 437
2. Ekonomski fakultet: 020 241 450
3. Elektrotehnički fakultet: 020 245 839
4. Fakultet političkih nauka: 020 481 169
5. Fakultet za sport i fizičko vaspitanje: 040 235 204
6. Fakultet za turizam i hotelijerstvo: 032 322 686
7. Filološki fakultet: 040 224 008
8. Filozofski fakultet: 040 243 921
9. Građevinski fakultet: 020 264 560
10. Mašinski fakultet: 020 245 003
11. Medicinski fakultet: 020 245 157
12. Metalurško–tehnološki fakultet: 020 245 406
13. Pomorski fakultet: 032 303 184
14. Pravni fakultet: 068 842 007
15. Prirodno-matematički fakultet: 069 305 032
16. Centar za interdisciplinarne i multidisciplinarne studije: 020/ 414 255
17. www.ucg.ac.me